雯基

雯基，字學徵，鑲黃旗滿洲人，監生，乾隆十四年十二月內（1750年）用四川順慶府知府，二十二年（1757年）調四川夔州府知府「雯基，鑲黃旗滿洲人，年六十二歲，由監生現任四川夔州府知府，歷任已過八年，總督開泰照例？咨赴部，乾隆二十五年五月內吏部帶領引見，奉旨著回原任。乾隆十四年十二月內用四川順慶府知府，二十二年調四川夔州府知府，乾隆二十五年五月內引見，尚可本分，有良心人，乾隆二十七年五月內引見，妥當中材」。《中國第一歷史檔案館藏 清代官員履歷檔案全編 2》。并兼管夔關稅務，乾隆二十八年（1763年）在卸任時，與接任者書敏交代。書敏截算，少稅銀七千餘兩，既得知雯基「素有侵蝕，囊橐厚實，實因供缺稅，應賠名目。向雯基勒索銀六千五百兩，私人己橐」。書敏「出具交代冊結」，咨布政司。時任布政使趙孫英駁查。新上任的總督阿爾泰又進一步調查，由此揭出雯基、書敏侵貪稅款案乾隆二十八年十二月初一日四川總督阿爾泰奏摺，《宮中檔乾隆朝奏摺》。革職並革去雯基承襲之恩騎尉「癸酉。上詣皇太后宮問安。諭曰、阿爾泰奏管理夔關原任知府雯基虧缺稅銀七千餘兩。其接任管關之知府書敏又勒收雯基銀六千五百餘兩。匿不具報。其中顯有朋比為奸。玩帑貪詐情弊。雯基、書敏俱著革職。並革去雯基承襲之恩騎尉。一併交與阿爾泰嚴審定擬具奏。」、「甲戌。諭軍機大臣等。據阿爾泰奏管理夔關之夔州府知府雯基虧缺關稅七千餘兩。該員業已離任來京。請將該員革職解川質審等語。著傳諭自川至京沿途各督撫嚴查雯基。於所到之處。即行鎖拏。遴委幹員解赴川省質審。所有隨帶衣飾貲財。一併查封存貯。俟審訊明確。分別查辦。其應行回京家口並著沿途督撫委員接替押送回旗。無令在途逗遛。」。《高宗純皇帝實錄》／卷之六百九十九／乾隆二十八年十一月下「己酉。定貪婪私罪斥革。不准承襲恩騎尉例。諭恩騎尉一官。襲次已盡。朕念其祖父効力戎行。特恩賞給者。承襲人等。果能感恩報効。病故後仍應承襲。若係本身褫革者。即不宜承襲。屢降諭旨。今知府雯基虧空稅銀。該旗猶進呈家譜請襲。殊屬不合。著詢該旗大臣等令將伊等作如何辦理處具奏。嗣後承襲恩騎尉人等病故及因公獲罪革職者。仍准承襲。若貪婪獲罪及私罪革職者。俱不准承襲著為例。又諭曰知府雯基、書敏俱係滿洲奴僕。雯基管夔關稅務侵蝕稅銀。而書敏又向雯基訛索銀數千兩入己。甚為可惡。二人居官年久。均係開泰在任時保薦管理關務。今查抄雯基書敏家產。不敷賠補侵蝕銀兩。應將開泰家產查明令其代賠。著該旗都統等將開泰家產查察。」。《高宗純皇帝實錄》／卷之七百一／乾隆二十八年十二月下「甲辰。上御懋勤殿。勾到山西、直隸、情實罪犯。停決山西絞犯一人。直隸斬犯一人絞犯二人。餘五十七人。予勾。諭：刑部所進情實官犯本內。將齊凌扎布出兵得功。及雯基曾祖陣亡之處。照例入於情實冊內聲敘。甚屬非是。……至雯基以知府侵稅。數至萬餘。若竟以先世陣亡倖免。又何以處同案無可聲敘之書敏乎。國家縱有原功免死之條。亦惟先論其犯案本非重大。特貸其子孫之一死則可。脫以其祖父一經陣亡。而凡屬後裔。均可世世屈法從事。是以褒忠之過。適為誘人犯法之階矣。且該犯即與聲敘之例充符。亦當由部臣咨查事蹟。列入本後。候朕定奪。設因該犯子孫具呈懇求。即為代奏。其別無親屬申訴之犯。又將任其罣漏可乎。於事體亦深為未協。再綠營將弁中。有曾經効命疆場。如豆斌 。高天喜等、為國宣勞。其功既有足嘉。朝廷初無歧視。子孫遇有罪犯。非常赦所不原。亦當並蒙矜恤。今此例但行於八旗。亦非一視同仁之意也。嗣後遇有此等罪犯。在八旗。則由刑部先咨本旗及兵部。確查事蹟。在外綠旗。則由督撫於審擬定宋之始。查明該犯祖父陣亡事實。列入秋審冊內。以憑覈定。著該部分晰規條。一一定議具奏。並將此宣諭各旗。及內外問刑衙門知之」。《高宗純皇帝實錄》／卷之七百二十一／乾隆二十九年十月下。

註釋

Category:清朝順慶府知府
Category:清朝夔州府知府
Category:鑲黃旗滿洲人